open-index/open-wikipedia-markdown huggingface dataset:
Punarintaluri

**Punarintaluri** (*Trichoglossus forsteni*) on sateenkaarilurien sukuun kuuluva kaija. Laji luokiteltiin ennen sateenkaarilurin alalajiksi. BirdLife Suomen maailman lintujen luettelossa se on oma lajinsa.

## Koko ja ulkonäkö
Linnun pituus on noin 26 cm. Punarintaluri muistuttaa sateenkaariluria rakenteeltaan ja osin höyhenpuvultaan, jossa eroina ovat mustempi pää, otsan ja poskien violetinsininen ja vatsan purppuranpunainen väri. Sukupuolet ovat samanvärisiä. Nuoren linnun vatsa on tummanvihreä ja rinta vaaleamman oranssi.

## Esiintyminen
Punarintaluri esiintyy Indonesiaan kuuluvilla Balilla, Lombokilla, Sumbawalla, Tanah Jampealla ja Kalaotoalla. Sen populaatio on pieni ja selvästi vähenemässä villilintujen pyydystämisen takia, ja siksi Kansainvälinen luonnonsuojeluliitto luokittelee sen erittäin uhanalaiseksi.

## Lisääntyminen
Laji on ilmeisesti yksiavioinen. Pesimäbiologia tunnetaan huonosti.

## Ravinto
Punarintalurit liikkuvat yleensä parvissa ja ruokailevat kukkivien puiden latvuksissa. Ne syövät pääasiassa siitepölyä, mettä, kukkia, siemeniä ja hedelmiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja siitepölyn nuolemista varten.

## Lähteet
Daron Rahlves

**Daron Rahlves** (s. 12. kesäkuuta 1973 Walnut Creek, Kalifornia) on yhdysvaltalainen uransa lopettanut alppi- ja freestylehiihtäjä.

Alppihiihdossa Rahlvesin uran paras saavutus on supersuurpujottelun kultamitali St. Antonin maailmanmestaruuskilpailuista 2001. Bormion MM-kilpailuissa 2005 Rahlves varmisti Yhdysvalloille kaksoisvoiton sijoittumalla Bode Millerin jälkeen toiseksi syöksylaskussa. Samoissa MM-kilpailuissa Rahlves sijoittui suurpujottelussa pronssille.

Olympialaisissa Rahlvesin parhaat sijoitukset ovat tulleet super-G:stä, jossa hän on ollut kaksi kertaa kahdeksas ja kerran yhdeksäs.

Urallaan Rahlves pystyi 12 maailmancupin osakilpailuvoittoon, joista yhdeksän tuli syöksylaskussa ja kolme super-G:ssä. Rahlvesin uran paras sijoitus maailmancupin kokonaiskilpailussa on neljäs tila hänen uransa viimeiseltä kaudelta 2005-2006.

Alppihiihtouransa jälkeen Rahlves ryhtyi kilpailemaan Skicrossissa. Skicrossin maailmancupissa hän kilpaili ensimmäisen kerran tammikuussa 2008 ja ensimmäisen palkintokorokepaikkansa hän saavutti tammikuussa 2010.

## Osakilpailuvoitot alppihiihdossa

## Lähteet
* (alppihiihto)
* (freestyle)
*Rahlves Ski-databasen sivuilla 

## Aiheesta muualla
*Daron Rahlvesin kotisivut
Liekki (kulttuurilehti)

**Liekki** on ruotsinsuomalaisten kirjoittajienyhdistyksen vuodesta 1976 julkaisema kulttuurilehti. Lehti ilmestyy neljästi vuodessa ja sisältää kaikenlaisia kulttuuriartikkeleita sekä kaunoproosaa.

## Päätoimittajat
* Terttu Loimalahti (Koenumero) (1975)
* Esa Wirkkala (1976–1978)
* Kalervo Kujala (1978–1981)
* Kauko Lammasaitta (1981–1982)
* Arja Uusitalo (1982–1985)
* Anita Sällberg (1985–1995)
* Anneli Tikkanen Rózsa (1995–1998)
* Inkeri Kuosku (1998–2000)
* Riitta Larsson (2000–2004)
* Joonas Sillanpää (2004–2005)
* Kaino Ranén (2005–2007)
* Jukka Helin (2007–2008)
* Juha Knuutila (2008–2010)
* Satu Gröndahl (2010–)
* Tiina Pukkila Sarilidou

## Lähteet

## Aiheesta muualla
*Liekki Liekin kotisivu
Genetit

**Genetit** (*Genetta*) on sivettikissojen alaheimoon kuuluva petoeläinten suku, johon kuuluu kymmenkunta lajia. Ne muistuttavat ulkonäöltään ja liikkeiltään kissoja, vaikka ovat niille varsin etäistä sukua. Useimmilla geneteillä on pilkullinen turkki, pitkä raidallinen häntä, pieni pää ja isot korvat. Ne ovat notkeita ja ketteriä, ja ainoina sivettieläiminä kykenevät seisomaan kahdella jalalla. Genetti elää myös Euroopan puolella, muut genettilajit pelkästään Afrikassa.

Genettien sukuun kuuluu nykykäsityksen mukaan 14 lajia:
*Abessiniangenetti (*Genetta abyssinica*)
*Angolangenetti (*Genetta angolensis*)
*Genetti (*Genetta genetta*)
*Johnstoningenetti (*Genetta johnstoni*)
*Metsägenetti (*Genetta maculata*)
*Vesigenetti (*Genetta piscivora*)
*Pienitäplägenetti (*Genetta servalina*)
*Villieringenetti (*Genetta thierryi*)
*Tiikerigenetti (*Genetta tigrina*)
*Viktoriangenetti (*Genetta victoriae*)
**[[Genetta bourloni]]*
**[[Genetta cristata]]*
**[[Genetta pardina]]*
**[[Genetta poensis]]*

## Lähteet

## Aiheesta muualla
*Laji.fi: Genetit (''Genetta'')
*ITIS: Genetta 
*University of Michigan, Animal Diversity Web (ADW): Genetta, aquatic genet 
*Global Biodiversity Information Facility (GBIF): Genetta 
*Pherobase: Semiochemicals of Genus Genetta
Etelä-Afrikan Grand Prix 1979

**Etelä-Afrikan Grand Prix 1979** oli Formula 1 -sarjan osakilpailu, joka ajettiin 3. maaliskuuta 1979 Kyalamin radalla Etelä-Afrikassa. Kilpailun voitti Ferrarilla ajanut Gilles Villeneuve.

## Tulokset

## Muuta

*Paalupaikka: Jean-Pierre Jabouille – 1.11,80
*Nopein kierros: Gilles Villeneuve – 1.14,412 (kierroksella 23)

## Lähteet
Fredrik Castrén

**Carl Fredrik Konstantin Castrén** (6. marraskuuta 1928 &ndash; 9. joulukuuta 1998) oli suomalainen vuorineuvos ja liike-elämän vaikuttaja. Hän oli koulutukseltaan diplomi-insinööri.

Yritysjohtajan uransa Fredrik Castrén aloitti vuonna 1960 tupakkatehdas Oy Ph. U. Strengberg Ab:n varatoimitusjohtajana ja vuodesta 1963 toimitusjohtajana. Vuonna 1967 Castrén siirtyi juuri luodun suuryritys Oy Nokia Ab:n apulaisjohtajaksi vastuualueenaan liiketoiminnan kehittäminen.

Vuodesta 1972 alkaen hän oli suomalaisten suuryritysten toimitusjohtaja: Ensin Strömbergillä, sitten Kymi Kymmene Oy:ssä ja vuodesta 1983 yhdistyneen Kymi-Strömbergin pääjohtajana.

## Katso myös
* Castrén

## Lähteet
*Muistokirjoitus ABB:n sivuilla
*
Jure Bogataj

**Jure Bogataj** (s. 26. huhtikuuta 1985 Kranj) on slovenialainen mäkihyppääjä, joukkuemäen MM-mitalisti.

Jure Bogataj oli voittamassa Slovenialle normaalimäen joukkuekilpailun MM-pronssia Oberstdorfissa 2005, jossa hänen lisäkseen kilpailivat Jernej Damjan, Primož Peterka ja Rok Benkovič. Hän sijoittui samoissa kisoissa myös suurmäen 28:nneksi ja normaalimäen 40:nneksi. Hän sijoittui myös neljänneksi samalla joukkueella suurmäen joukkuekilpailussa.

Bogataj kilpaili ensimmäisen maailmancupin kilpailunsa Tšekin Liberecissä 10. tammikuuta 2004 sijoittuen suurmäen 33:nneksi. Hänen paras sijoitukse maailmancupissa on Sapporon suurmäen kahdestoista tila 5. helmikuuta 2005. 

Bogataj oli voittamassa myös Slovenialle normaalimäen joukkuekisan juniorien MM-hopeaa Sollefteassa 2003 sijoittuen siellä myös normaalimäen neljänneksitoista.

Hän edusti seuratasolla SK Triglav Kranjia.

## Lähteet
*Jure Bogataj FIS:n tietokannassa
Catanzaro

**Catanzaro** on kaupunki Italiassa Calabrian aleella Catanzaron maakunnassa. Vuonna 2015 kaupungissa oli runsaat 90&nbsp;000 asukasta.

Se on ollut muodollisesti Calabrian pääkaupunki vuodesta 1970 alkaen, mutta alueparlamentti toimii edelleen entisessä pääkaupungissa Reggio di Calabriassa.

Kaupunki kohoaa jyrkän rotkolaakson kahdella rinteellä, ja sen eri puolia yhdistää teräksinen silta (Viadotto Morandi). Catanzarossa on normanniajan linnoitus. Myös katedraalin perustukset laskettiin normanniajalla, mutta se on sen jälkeen rakennettu jo kaksi kertaa uudelleen.

Catanzaro vaurioitui maanjäristyksissä vuosina 1783, 1905 ja 1907. Toisessa maailmansodassa liittoutuneet pommittivat sitä.

## Lähteet

## Aiheesta muualla
Katatonia

**Katatonia** on neuropsykiatrinen oireyhtymä, jota luonnehtivat psyykkiset, motoriset ja käyttäytymisen oireet. Sitä ilmenee 18 prosentissa akuuteista sairaalaanotoista, useimmiten affektiivisten ja psykoottisten häiriötilojen yhteydessä.

Katatoniat ovat voimakkaita tiloja, jotka voidaan diagnosoida luotettavasti ja hoitaa tehokkaasti.

## Kliiniset ominaisuudet
Katatoninen potilas voi kokea menettäneensä motoriset kykynsä. Hän saattaa jäykistyä yhteen asentoon tuntien ajaksi ja olla täysin piittaamatta ulkoisista ärsykkeistä. Katatonisessa kiihtymystilassa potilas puolestaan kärsii jatkuvasta motorisesta toiminnasta ja saattaa ilman hoitoa jäätyään kuolla uupumukseen. Hänellä saattaa myös ilmetä stereotyyppisiä, toistuvia liikekuvioita.

Potilas voi olla muovailtavissa: toinen ihminen voi asettaa hänet haluamaansa asentoon, ja potilas pysyy sen jälkeen asennossa liikkumattomana. Gegenhalteniksi () nimitetyssä tilassa potilas sen sijaan pysyy paikoillaan ja vastustaa häneen kohdistettuja liikutusyrityksiä niihin suhteutetulla vastavoimalla.

Potilas saattaa myös toistella merkityksettömiä lauseita tai puhua vain toistelemalla sitä, minkä ympäriltään kuulee.

## Esiintyminen ja luokittelu
DSM-IV:ssä katatoniaa ei ole erotettu itsenäiseksi häiriötilaksi, vaan se liitetään muihin psyykkisiin häiriöihin, kuten skitsofreniaan, kaksisuuntaiseen mielialahäiriöön tai traumaperäiseen stressihäiriöön ja lisäksi päihdeongelmiin. Katatoniaa ilmenee myös muiden lääketieteellisten ongelmien yhteydessä: se voi liittyä tulehduksiin (esimerkiksi enkefaliittiin), autoimmuunisairauksiin, paikallisiin neurologisiin häiriöihin (kuten aivoverenkiertohäiriöt) sekä aineenvaihdunnan häiriöihin. Katatonia voi olla jopa lääkityksestä johtuva reaktio.

Katatoniaa on tavattu myös dissosiaatiohäiriöiden, laaja-alaisten kehityshäiriöiden, kehitysvammaisuuden ja orgaanisten psykiatristen häiriöiden yhteydessä.

Vaikka psykiatria onkin luokitellut katatonian yhdeksi skitsofrenian muodoista, sitä pidetään nykyisin varsin monimuotoisena oireyhtymänä. Se ilmenee Kahlbaumin oireyhtymänä (kehitysvammaisten katatoniana), pahanlaatuisena katatoniana (pahanlaatuinen neuroleptinen oireyhtymä, serotoniinioireyhtymä) ja kiihtymystiloina (harhaluuloinen mania, katatoninen jännitys tai oneirofrenia).

## Katso myös
*Katalepsia

## Lähteet
Viherluri

**Viherluri** (*Trichoglossus weberi*) on sateenkaarilurien sukuun kuuluva kaija. Se luokiteltiin ennen sateenkaarilurin alalajiksi, mutta BirdLife Suomen maailman lintujen luettelossa se on omana lajina.

## Koko ja ulkonäkö
Linnun pituus on noin 26 cm. Viherluri muistuttaa sateenkaariluria, josta se eroaa höyhenpuvun väreissä. Aikuisen linnun puku on pääosin vihreä, rinta on kellanvihreä ja otsa sinertävä. Nokka on oranssi, iiris punainen ja koivet harmaat. Sukupuolet ovat samanvärisiä.

## Esiintyminen
Viherluri esiintyy Indonesian Pienten Sundasaarten Floresin saarella.

## Lisääntyminen
Laji on ilmeisesti yksiavioinen. Pesintä tunnetaan puutteellisesti.

## Ravinto
Viherlurit liikkuvat yleensä parvissa ja ruokailevat enimmäkseen puiden latvuksissa. Ne syövät pääasiassa siitepölyä, mettä, kukkia, siemeniä ja hedelmiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja siitepölyn nuolemista varten.

## Lähteet
Alena Procházková

**Alena Procházková** (s. 9. elokuuta 1984 Banská Bystrica, Tšekkoslovakia) on slovakialainen maastohiihtäjä. 

Procházkován ensimmäiset arvokilpailut olivat Val di Fiemmen MM-kilpailut 2003, jossa hän sijoittui takaa-ajon 62:nneksi ja 10 kilometrin perinteisen tyylin kilpailussa 49:nneksi. Seuraavissa MM-kilpailuissa Oberstdorfissa hän sijoittui 30 kilometrin yhteislähdön 40:nneksi, sprintin seitsemänneksitoista, yhdistelmäkilpailun 44:nneksi ja 10 kilometrin perinteisen 58:nneksi. Hän oli mukana myös Torinon olympialaisissa 2006 sijoittuen sprintissä 23:nneksi, 10 kilometrin perinteisellä 28:nneksi ja takaa-ajon 46:nneksi. Sapporon MM-kilpailuissa 2007 hän oli mukana seitsemänneksi sijoittuneessa Slovakian viestijoukkueessa ja jäi sprintissä niukasti välieräpaikasta sijoittuen kolmanneksitoista. Procházkován sijoitus 10 kilometrin perinteisellä oli 34. Liberecin MM-kilpailuissa 2009 hän oli sprintissä seitsemäs, Vancouverin olympialaisissa 2010 kahdeksastoista ja Oslon MM-kilpailuissa 2011 kuudes. Hän sijoittui perinteisen hiihtotavan MM-sprintissä kahdeksanneksi sekä Val di Fiemmessä 2013 että Falunissa 2015.

Procházková on osallistunut talviolympialaisiin vuosina 2006, 2010, 2014, 2018 ja 2022 ja MM-kisoihin vuosina 2003, 2005, 2007, 2009, 2011, 2013, 2015, 2017, 2019 ja 2021.

## Maailmancup

Procházková hiihti ensimmäisen maailmancupin kisansa 11. joulukuuta 2004 Lago di Teserossa sijoittuen takaa-ajossa 58:nneksi. Hän ylsi yllättäen sprintin kolmanneksi Kuusamossa 1. joulukuuta 2007. Ensimmäisen voittonsa hän saavutti perinteisen hiihtotavan sprintissä Vancouverissa 16. tammikuuta 2009 ja oli samalla kaudella lisäksi toinen Trondheimin sprintissä. Kaudella 2009–2010 hän oli kolmas Kuusamon sprinttikilpailussa ja kaudella 2012–2013 Lahden sprintissä.

Maailmancupin kiertueille Procházková osallistui ensimmäisen kerran Tour de Skille vuodenvaihteessa 2007–2008. Ensimmäisen ja ainoan palkintokorokesijoituksensa maailmancupin kiertueiden osakilpailuissa Procházková saavutti vuoden 2010 Tour de Skillä Tšekin Prahassa ollen vapaan hiihtotavan sprintissä kolmas.

### Maailmancupin kokonaiskilpailu ja kiertueet

## Lähteet
*
Johann Büttikofer

**Johann Büttikofer** (9. elokuuta 1850 Ranflüh – 24. kesäkuuta 1927 Bern) oli sveitsiläinen eläintieteilijä.

Büttikofer opiskeli biologiaa Bernissä. 1879 hän liittyi Leidenin kuninkaallisen eläinmuseon (Royal Zoological Museum) henkilökuntaan ollen kuraattori 1884–1897. Hän teki 2 tutkimusmatkaa Liberiaan, vuosina 1879–1882 ja 1886–1887. Vuosina 1893–1894 hän osallistui Anton Willem Nieuwenhuisin tutkimusretkelle Borneoon.

Büttikofer toimi Rotterdamin eläintieteellisen puutarhan johtajana 1897–1924. Vetäydyttyään virasta hän asettui Berniin.

Büttikofer kuvaili linnuista muun muassa viherlurin (*Trichoglossus weberi*) 1894.

## Teoksia
* *Mededeelingen over Liberia. Resultaten van eene onderzoekingsreis door J. Büttikofer en C.F. Sala in de jaren 1879–1882.* (1883)
* *Reisebilder aus Liberia: Resultate geographischer, naturwissenschaftlicher und ethnographischer Untersuchungen während der Jahre 1879–1882 und 1886–1887.* (1890)
Halvar Moritz

**Halvar Moritz** (21. kesäkuuta 1906 – 21. marraskuuta 1993) oli ruotsalainen maastohiihtäjä, joka oli mukana voittamassa Ruotsille MM-pronssia Vysoké Tatryn maailmanmestaruuskilpailuissa 1935. Hänen lisäkseen Ruotsin joukkueessa kilpailivat Erik August Larsson, Martin Matsbo ja Nils-Joel Englund. Moritz vei viestin avausosuutta.

## Lähteet
Puukiipijät

**Puukiipijät** (Certhiidae) on pienikokoisten varpuslintujen heimo. Niitä löytyy luonnonvaraisina pääasiassa Euroopasta ja Aasiasta. Tosin amerikanpuukiipijä elää ainoastaan Pohjois-Amerikassa. Puukiipijät ovat pääasiassa  paikkalintuja, eivätkä juuri liiku elinalueeltaan. Kaikki puukiipijät muistuttavat selvästi toisiaan, ja niillä on yläpuoli ruskea ja alapuoli valkea. Puukiipijöiden nokka on alaspäin kaartuva ja linnun kokoon nähden suurehko. Puukiipijät syövät hyönteisiä, ja ne osaavat liikkua puussa myös pää alaspäin.
Suomessa puukiipijöiden heimosta on tavattu yksi laji, puukiipijä.

Puukiipijöihin kuuluu ainoastaan 1 suku ja 9 lajia.

## Suvut ja lajit
### Puukiipijät ''Certhia''
* Amerikanpuukiipijä *Certhia americana*
* Etelänpuukiipijä *Certhia brachydactyla*
* Harmaarintakiipijä *Certhia discolor*
* Himalajanpuukiipijä *Certhia hodgsoni*
* Puukiipijä *Certhia familiaris*
* Raitapyrstökiipijä *Certhia himalayana*
* Rusorintakiipijä *Certhia manipurensis*
* Rusovatsakiipijä *Certhia nipalensis*
* Sichuaninpuukiipijä *Certhia tianquanensis*

## Lähteet
Kvartsikello

**Kvartsikello** on kvartsikiteen värähtelyjen avulla aikaa mittaava elektroninen kello.  Aiemmin kvartsikidekelloja käytettiin kalleutensa ja monimutkaisuutensa vuoksi pääasiassa laboratorioiden tarkkuuskelloina, mutta digitaalisten mikropiirien kehitys mahdollisti 1960-luvulta alkaen kvartsikiteisiin perustuvat rannekellot. Nykyään valtaosa kelloista on kvartsikidekelloja.
__NOTOC__
## Rakenne ja toiminta

Yksinkertaisen kvartsikellon tärkeimmät osat ovat kvartsikiteeseen perustuva pienitaajuinen kideoskillaattori, digitaalisen taajuusjakajan sisältävä mikropiiri, näyttölaite sekä paristo.

Kideoskillaattorissa kvartsikide värähtelee sen rakenteen määräämällä vakiotaajuudella. Mikropiiri laskee värähtelyt ja päivittää kellon näyttämää aikaa kerran sekunnissa. Analogianäyttöisessä kellossa pieni askelmoottori kääntää viisarikoneistoa. Numeronäyttöisessä eli digitaalisessa kvartsikellossa ei ole lainkaan liikkuvia osia, vaan mikropiiriin on yhdistetty numeronäyttö. Tavallisimmin pieni nestekidenäyttö esittää ajan suoraan numeroina.  

Kvartsikiteen toiminta perustuu kvartsin pietsosähköisyyteen eli kiteen muodonmuutokseen siihen kohdistuvan sähkökentän vaikutuksesta. Kun pientä äänirautaa hieman muistuttavaan kiteeseen kytketään sähköjännite, kide alkaa värähdellä sille ominaisella resonanssitaajuudella. Värähtelyn taajuus riippuu kiteen tarkasta koosta ja muodosta, ja on rannekelloissa tyypillisesti 215 = 32768 hertsiä.

Etenkin vanhemmissa, mutta myös joissakin uusissa kvartsikelloissa on usein selvästi näkyvillä teksti QUARTZ = kvartsi.

## Katso myös
*Atomikello

## Lähteet
* 

### Viitteet

## Aiheesta muualla
Florian Eckert

**Florian Eckert** (s. 7. helmikuuta 1979 Lörrach) on saksalainen entinen alppihiihtäjä.

Eckert saavutti pronssia syöksylaskussa St. Antonin maailmanmestaruuskilpailuissa 2001. Myöhemmin samana vuonna hän sijoittui kaksi kertaa peräkkäin toiseksi syöksylaskun maailmancupin osakilpailuissa Norjan Kvitfjellissä. Bormion MM-kilpailuissa 2005 Eckert oli Saksan joukkueen mukana voittamassa kultaa, ensimmäistä kertaa arvokilpailuissa järjestetyssä joukkuekilpailussa. Samoissa MM-kilpailuissa hän sijoittui supersuurpujottelussa kuudenneksi ja oli syöksylaskussa 12:s.

Eckert saavutti menestystä myös junioreiden MM-kilpailuissa, hän sijoittui vuonna 1997 pujottelussa pronssille.

Urallaan Eckert kärsi pahasta polvivammasta, jonka takia hän joutui pitämään kaksi vuotta taukoa kilpailemisesta. Hän joutui lopettamaan uransa kyseisen vamman takia syksyllä 2005.

## Lähteet
*
*Eckert Ski-databasen sivuilla 

### Viitteet
Katatonia (täsmennyssivu)

**Katatonia** voi tarkoittaa seuraavia:
* katatonia, neuropsykiatrinen oireyhtymä
* katatoninen skitsofrenia, eräs skitsofrenian ilmenemismuodoista
* Katatonia, vuonna 1991 perustettu ruotsalainen yhtye
* Catatonia, walesilainen pop-yhtye.
William Bennett (säveltäjä)

**William Sterndale Bennett** (13. huhtikuuta 1816 Sheffield Britannia – 1. helmikuuta 1875 Lontoo) oli brittiläinen säveltäjä ja pianisti. 

Bennettin isä oli urkuri. Felix Mendelssohn kuuli Bennettiä ja kutsui hänet Leipzigiin. Robert Schumann kirjoitti hänestä innostuneena ja omisti hänelle teoksensa "Etudes Symphoniques" pianolle. Muut työt kuitenkin kuluttivat hänen voimiaan, eikä nuoruuden lupaus toteutunut.

Sheffield oli kansallisromanttisen tyylin alkuunpanijoita. Hän oli professori Cambridgen yliopistossa vuodesta 1856 ja Kuninkaallisen musiikkiakatemian johtaja vuodesta 1886. Hän sävelsi orkesterimusiikkia muun muassa pianokonsertot 1–4 ja lisäksi kaksi muuta pianokonserttoa, pianosonaatteja ja lauluja. Parhaimpina pidetään hänen uransa alkukauden teoksia.

## Lähteet
*Sterndale Bennett 
*Iso tietosanakirja
Arnold Bennett

**Enoch Arnold Bennett** (27. toukokuuta 1867 Hanley, Staffordshire, Britannia – 27. maaliskuuta 1931 Lontoo, Britannia) oli brittiläinen kirjailija.

Viihderomaanien ohella Bennett julkaisi merkittäviä realistisia elämänkuvauksia, kuten *The Old Wives' Tale* (1908) ja niin sanotun *Clayhangerin trilogian* (1910–1916). Hän hyödynsi kotiseutuaan kirjojensa materiaalina. Bennettin teosten suomennokset ilmestyivät aikansa halvoissa suosikkisarjoissa, kuten Otavan Tähtisarjassa.

## Suomennetut teokset
* Velikulta, seikkailutarina kaupunkiviisikosta. Suomentanut Toivo Wallenius. WSOY, 1918 – 2. p. Valkeakoski: Tiberius kirjat 2022  (ilmestyy huhtikuussa 2022)
* Elävänä haudattu (*Buried Alive*). Suomentanut Ae Yi (=Aarne Ylermi). Minerva, 1921.
* Loistohotelli Babylon (*The Grand Babylon Hotel*). Minerva, 1923.
* Babylonin rakkautta (*A Great Man*), romaani. Otava, 1923.
* Ilojen kaupunki. Suomentanut Aune Lindström. Minerva, 1925.
* Leonora, romaani. Otava, 1925.
* Suurhotellin salaisuuksia (*The Grand Babylon Hotel*). Kustannusosakeyhtiö Suomi, 1925 (ilmestynyt aiemmin nimellä *Loistohotelli Babylon*
* Taivaallista ja maallista rakkautta, romaani. Suomentanut Anni Lehtonen. Otava, 1925 Sarja: Kirsikka-sarja, 8.
* Miljoonamies huvittelee (*The Loot of Cities*). Suomentanut Eino Palola. Otava, 1926.
* Vihan portit (*The Gates of Wrath*). Otava, 1926. Sarja: Tähtisarja, 59.
* Kullan voima, romaani. Helsinki: Carl Geislerin kustannustoimisto, 1927.
* Pakollinen huviretki (*The strange vanguard*), romaani. Suomentanut Aune Suomalainen. Otava, 1929

; Novelli
*Naimisiin johtamassa, antologiassa: *Seitsemäs "Hyvää yötä"!: hetki lepoa kunnes nukutte*, toim. V. Hämeen-Anttila, Hämeenlinna: Arvi A. Karisto 1940

## Lähteet

## Aiheesta muualla

* Vapaasti ladattavia Arnold Bennetin e-kirjoja Project Gutenbergiltä ja Projekti Lönnrotilta
Vesinokkaeläimet

**Vesinokkaeläimet** (Ornithorhynchidae) on toinen nokkaeläinten kahdesta jäljellä olevasta heimosta. Sen ainoa jäljellä oleva laji on vesinokkaeläin (*Ornithorhynchus anatinus*).

## Luokittelu
* Heimo **Ornithorhynchidae**
** Suku †*[[Obdurodon]]* — esihistoriallinen vesinokkaeläinten haara
*** †*[[Obdurodon dicksoni]]*
*** †*[[Obdurodon insignis]]*
*** †*[[Obdurodon tharalkooschild]]*
*** †*[[Monotrematum sudamericanum]]*
** Suku *[[Vesinokkaeläimet (suku)|Ornithorhynchus]]* – vesinokkaeläimet
*** Vesinokkaeläin (*Ornithorhynchus anatinus*)
*** †*[[Ornithorhynchus maximus]]*
** Suku †*[[Steropodon]]*
*** †*[[Steropodon galmani]]*
** Suku †*[[Teinolophos]]*
*** †*[[Teinolophos trusleri]]*

## Lähteet

## Aiheesta muualla
* Fauna of Australia: Ornithorhynchidae (pdf-tiedosto)
James Gordon Bennett

**James Gordon Bennett** tarkoittaa kahta yhdysvaltalaista toimittajaa:
*James Gordon Bennett vanhempi (1795–1872)
*James Gordon Bennett nuorempi (1841–1918)
Horgh

**Horgh** (oik. **Reidar Horghagen**, s. 7. toukokuuta 1971 Bergen, Norja) on norjalainen rumpali. Hän on ollut death metal -yhtyeen Hypocrisyn ja black metal -yhtyeen Immortalin rumpali. Häntä pidetään yhtenä black metal-skenen parhaista rumpaleista Jan Blombergin (taiteilijanimeltään Hellhammer) ohella.

## Immortal
Horgh liittyi Immortaliin rumpaliksi vuonna 1996 Abbathin tilalle. Abbath oli aiemmin soittanut yhtyeessä lähes kaikkia instrumentteja. Horgh oli yhtyeessä Blizzard Beasts -albumista lähtien ja oli ainoa ydinjäsen Abbathin ohella.

Yhtye lopetti toimintansa vuonna 2003, mutta Horgh ja Abbath herättivät yhtyeen henkiin kolme vuotta myöhemmin 2006. Yhtye julkaisi vuonna 2018 albumin *[[Northern Chaos Gods]]*.

## Diskografia
**Immortal**
*
*
*
*
*
*Northern Chaos Gods (2018, Nuclear Blast)

**Grimfist**
*

**Hypocrisy**
**[[Virus (Hypocrisy album)|Virus]]* (2005) Nuclear Blast 
**[[A Taste of Extreme Divinity]]* (2009) Nuclear Blast 
**Valley of the Damned / Hordes of War* (Split, 2009)
**Eraser (Live)* (EP, 2011)
**Hell over Sofia - 20 Years of Chaos and Confusion* (DVD, 2011)
**[[End of Disclosure]]* (2013)
**[[Worship (Hypocrisy album)|Worship]]* (2021)
Régine Cavagnoud

**Régine Cavagnoud** (27. heinäkuuta 1970 Thônes, Ranska – 31. lokakuuta 2001 Innsbruck, Itävalta) oli ranskalainen alppihiihtäjä.

Cavagnoud voitti supersuurpujottelun maailmanmestaruuden St. Antonissa 2001. Olympialaisissa hänen paras sijoituksensa oli syöksylaskun 7:s sija Naganon kisoissa 1998.

Maailmancupissa Cavagnoud pystyi kahdeksaan osakilpailuvoittoon, joista neljä tuli super-G:stä, kolme syöksylaskusta ja kaksi suurpujottelusta. Hän voitti lisäksi super-G:n maailmancupin kaudella 2000-2001.

29. lokakuuta 2001 Itävallan Pitztalissa lasketussa harjoituslaskussa, Régine Cavagnoud törmäsi saksalaiseen valmentajaan Markus Anwanderiin. Cavagnoud sai törmäyksessä lukuisia aivovammoja, päähän ja kasvoihin kohdistuneita vammoja sekä häneltä murtui kylkiluita, jotka aiheuttivat vammoja maksaan ja keuhkoihin. Cavagnoud kuoli kaksi päivää myöhemmin Innsbruckin yliopistollisessa sairaalassa.

Cavagnoud on haudattu kotikaupunkinsa La Clusazin hautausmaalle.

## Lähteet
*
*Cavagnoud Ski-databasen sivuilla 

### Viitteet
James Gordon Bennett vanhempi

**James Gordon Bennett** (1. syyskuuta 1795 Skotlanti – 1. kesäkuuta 1872) oli sanomalehtikustantaja, joka perusti The New York Heraldin ja toimi sen päätoimittajana. Hän oli merkittävä hahmo Yhdysvaltojen sanomalehtihistoriassa, sillä hän vaikutti sanomalehdistön kehittymiseen nykyaikaiseksi.

Bennett syntyi Skotlannissa köyhään maanviljelijäperheeseen. Hän siirtyi Yhdysvaltoihin 1819. Hän työskenteli monissa lehtiyhtiöissä ja perusti useita lehtiä ennen kuin Herald vihdoin 1835 sai alkunsa. Huhtikuussa 1836 hän järkytti lukijoita julkaisemalla etusivun jutun prostituoidun murhasta, ja jutun yhteydessä oli sanomalehtihistorian ensimmäinen haastattelu. Hän hyödynsi lehden teossa monipuolisesti aikansa tekniikkaa esimerkiksi lisäämällä kuvia puupiirrostekniikan avulla. Hän pyrki tuottamaan lehden edullisesti, jotta se pystyttiin myymään katukaupassa halvalla. Näin syntyi nimitys *pennyn lehdet*.

Vuonna 1866 hän siirsi vastuun lehdestä pojalleen James Gordon Bennett nuoremmalle. Tällöinn lehti oli levikiltään Yhdysvaltojen suurin. Nuoremman Bennettin aikana lehti alkoi hiipua, ja hänen kuolemansa jälkeen se yhdistettiin arkkiviholliseensa New York Tribuneen.

## Lähteet
*Bennetin elämäkerta . Abrahamlincolncartoons. 

### Viitteet
San Cristóbal

**San Cristóbal** voi tarkoittaa seuraavia:

;paikkoja:

*San Cristóbal, kaupunki Argentiinassa
*San Cristóbal, kaupunki Dominikaanisessa tasavallassa
*San Cristóbalin provinssi, Dominikaanisessa tasavallassa
*San Cristóbal de La Laguna, kaupunki Espanjan Teneriffalla
*San Cristóbal, saari Galápagossaarilla
*Ciudad San Cristóbal, kaupunki Guatemalassa
*San Cristóbal de las Casas, kaupunki Meksikossa
*San Cristóbal, tulivuori Nicaraguassa
*San Cristóbal, Kuubassa
*San Cristóbal eli Makira, saari Salomonsaarilla
*San Cristóbal, kaupunki Venezuelassa
*Havanna, Kuuban pääkaupunki, joka perustettiin nimellä *Villa de San Cristóbal de la Habana*.

;laivoja:
* San Cristóbal eli *[[Bahama (1783)|Bahama]]*, Espanjan laivaston vuonna 1780 valmistunut linjalaiva
Aleksandr Legkov

**Aleksandr Gennadjevitš Legkov** (, virallisissa yhteyksissä Алекса́ндр Генна́дьевич Легко́в , s. 5. kesäkuuta 1983) on venäläinen uransa lopettanut maastohiihtäjä. Hän on Tour de Skin ja normaalimatkojen maailmancupin voittaja ja MM-mitalisti.

Legkov teki läpimurtonsa maailman huipulle kaudella 2006–2007. Hän sijoittui Tour de Skillä toiseksi Saksan Tobias Angererin jälkeen. Hän sijoittui myös kokonaiscupissa toiseksi 551 pistettä Angererista jääneenä. Hän oli mukana voittamassa Venäjälle viestin MM-hopeaa Sapporosta, jossa sijoittui lisäksi 15 kilometrillä viidenneksi ja yhdistelmäkilpailussa kuudenneksi. Liberecin MM-kilpailuissa 2009 ja Vancouverin olympialaisissa 2010 hän oli yhdistelmäkilpailussa neljäs. Val di Fiemmen MM-kilpailuissa 2013 hän sijoittui 50 kilometrillä neljänneksi ja yhdistelmäkilpailussa kuudenneksi. Viestistä hän voitti pronssia Venäjän joukkueen kanssa. 

Sotšin olympialaisissa 2014 Legkov hiihti kolmannen osuuden Venäjän toiseksi sijoittuneessa joukkueessa ja johdatti venäläiset kolmoisvoittoon 50 kilometrillä, mutta hänen tuloksensa mitätöitiin vuonna 2017 dopingrikkomusten takia. Marraskuussa 2017 uutisoitiin Legkovin Sotšin olympiakisojen tulosten mitätöinnistä ja hänen asettamisestaan elinikäiseen kilpailukieltoon olympialaisissa.. Venäjän hiihtoliitto ilmoitti kuitenkin välittömästi puheenjohtajansa Jelena Välben toimesta että Venäjä ei hyväksy KOK:n päätöstä ja valittaa siitä vetoomustuomioistuin CAS:iin, joka sitten päättikin vuoden 2018 helmikuussa palauttaa hylätyt mitalit Legkoville.

Legkov on sijoittunut maailmancupin kokonaiskilpailussa toiseksi kausilla 2006–2007, 2012–2013 ja 2013–2014 sekä viidenneksi kausilla 2010–2011 ja 2011–2012. Normaalimatkojen cupin hän voitti kaudella 2012–2013. Hän on voittanut kuusi maailmancupin osakilpailua: 30 kilometrin yhteislähdön 20. tammikuuta 2007 Rybinskissä, 15 kilometrin väliaikalähdön 8. maaliskuuta 2009 Lahdessa, maailmancupin avaustapahtuman marraskuussa 2010 Kuusamossa, Tour de Skin kokonaiskilpailun 2012–2013, Oslon 50 kilometrin vapaan hiihtotavan yhteislähtökilpailun 16. maaliskuuta 2013 ja Toblachin 15 kilometrin perinteisen hiihtotavan kilpailun 1. helmikuuta 2014. Yhteensä hän on ollut maailmancupissa 21 kertaa palkintokorokkeella. Lisäksi hän on kuulunut maailmancup-viestin voittaneeseen Venäjän joukkueeseen 17. joulukuuta 2006 La Clusazissa, 6. helmikuuta 2011 Rybinskissä ja 8. joulukuuta 2013 Lillehammerissa sekä sijoittunut viestijoukkueen mukana maailmancupissa kaikkiaan yksitoista kertaa kolmen parhaan joukkoon. Tour de Skillä 2011–2012 hän voitti 5 kilometrin kilpailun Toblachissa ja oli lisäksi nopein viimeisellä etapilla Val di Fiemmessä. Kaudella 2012–2013 hän voitti Ruka triplaan kuuluneen 10 kilometrin vapaan hiihtotavan kilpailun. 

Legkov lopetti uransa maastohiihtäjänä keväällä 2018. 

## Maailmancupin osakilpailuvoitot

## Lähteet
* 

### Viitteet
Blizzard Beasts

**Blizzard Beasts** on Immortalin neljäs studioalbumi. Se on viimeinen albumi jolla Demonaz soittaa kitaraa ennen paluutaan vuonna 2015 ja ensimmäinen jossa on Horgh rummuissa.

Tyyliltään albumi on death metal -vaikutteisempi kuin aiemmat levyt. Vain kaksi kappaletta ovat yli 3-minuuttisia ja yksi yli 6-minuuttinen, vaikka Immortal on tunnettu pidemmistä kappaleistaan.

## Kappaleet
#
#
#
#
#
#
#
#
#

## Kokoonpano
* Abbath Doom Occulta - bassokitara & laulu
* Demonaz Doom Occulta - kitara
* Horgh - rummut

## Lähteet

## Aiheesta muualla
* 
*
Staryi Oskol

**Staryi Oskol** () on kaupunki ja kaupunkipiiri Belgorodin alueella Venäjällä. Kaupunki sijaitsee Oskol-joen varrella, ja sen asukasluku on 221&nbsp;163 (2010).

Staryi Oskol perustettiin vuonna 1593 alun perin linnoitteeksi osana Moskovaa suojannutta linnoitusketjua. 1600-luvulla Krimin tataarit ja ukrainalaiset kasakat ryöstivät sen. Staryi Oskolissa taisteltiin Venäjän sisällissodassa ja toisessa maailmansodassa. Toisen maailmansodan jälkeen kaupunki teollistui, ja väkiluku alkoi kasvaa.

Staryi Oskol on tärkeä rautamalmin kaivoskaupunki, jonka rautamalmivarannot ovat yhdet maailman suurimmista.  Kaupungissa kaivetaan yli kahdeksan miljoonaa tonnia rautamalmia vuodessa.

Staryi Oskolin ystävyyskaupunki on ollut vuodesta 1987 lähtien Salzgitter sekä vuodesta 1989 alkaen Mänttä (nykyään Mänttä-Vilppulan kaupunki).

## Lähteet

## Aiheesta muualla
Selina Heregger

**Selina Heregger** (s. 29. huhtikuuta 1977) on itävaltalainen alppihiihtäjä. Hän saavutti vuonna 2005 päättyneellä urallaan maailmanmestaruuskilpailuissa pronssia syöksylaskussa. Maailmancupin osakilpailuissa hän sijoittui parhaimmillaan toiseksi syöksylaskussa ja kolmanneksi alppiyhdistetyssä.

Heregger voitti nuorten maailmanmestaruuskilpailuissa 1996 kultaa syöksylaskussa ja yhteistuloksissa sekä saavutti hopeaa suurpujottelussa. Aikuisten MM-kilpailuissa 2001 hän saavutti syöksylaskussa pronssia Itävallan ottaessa kolmoisvoiton; Heregger hävisi Michaela Dorfmeisterille 0,17 sekuntia ja Renate Götschlille 0,03 sekuntia. Salt Lake Cityn olympialaisissa 2002 Heregger sijoittui syöksylaskussa kuudenneksi alppiyhdistetyssä 11:nneksi sekä keskeytti suurpujottelun toisessa laskussaan.

Heregger osallistui maailmancupiin ensimmäisen kerran joulukuussa 1995 ja ylsi pisteille 19. sijalla toisessa kilpailussaan maaliskuussa 1996. Hän sijoittui kymmenen parhaan joukkoon ensi kerran maaliskuussa 1999 sijoittuessaan Sankt Moritzin syöksylaskussa kahdeksanneksi. Parhaat sijoituksensa hän saavutti kaudella 2001–2002: hän oli lokakuussa Söldenin suurpujottelussa kuudes, joulukuussa Sankt Moritzin syöksylaskussa neljäs, tammikuussa Cortina d’Ampezzon syöksylaskussa viides, tammi-helmikuun vaihteessa Åren suurpujottelussa kuudes, syöksylaskussa toinen ja alppiyhdistetyssä kolmas sekä maaliskuussa Lenzerheiden syöksylaskussa neljäs. Kauden maailmancupin kokonaispisteissä hän sijoittui 17:nneksi, alppiyhdistetyn cupissa seitsemänneksi ja syöksylaskun cupissa kahdeksanneksi. Hän kilpaili vielä kevääseen 2005 saakka mutta ei sijoittunut maailmancupin osakilpailuissa kolmella viimeisellä kaudellaan enää 15. sijaa paremmin.

## Lähteet
The Legend of Drunken Master

**The Legend of Drunken Master** (, *Jui Kuen II*) on vuonna 1994 valmistunut hongkongilainen taistelulajielokuva, jonka on ohjannut Lau Kar-leung ja jonka pääosassa Jackie Chan esittää kiinalaista kansansankari Wong Fei Hungia. Elokuva on jatkoa elokuvalle *[[Drunken Master]]* (1978), mutta ne eivät ole juoneltaan kovin paljon kytköksissä toisiinsa.

## Juoni
Brittiläinen suurlähettiläs salakuljettaa kiinalaisia muinaisesineitä ulos maasta. Suurlähettiläs ja hänen apulaisensa saavat vastaansa Zui Quan -eli juopponyrkkeily-taistelulajiin erikoistuneen Wong Fei-hungin, joka aina juotuaan alkoholia tulee paremmaksi taistelijaksi.

Elokuvan lopussa on yli kymmenen minuuttia kestävä taistelukohtaus, jossa Jackie Chan ja Ken Lo (joka on toiminut Chanin henkivartijana) taistelevat. Elokuvakriitikko Roger Ebertin mielestä kohtaus on yksi elokuvahistorian parhaimmista lähitaistelukohtauksista. 

## Rooleissa

## Lähteet
Hirokazu Yagi

**Hirokazu Yagi** (s. 26. joulukuuta 1959) on entinen japanilainen mäkihyppääjä, joka kilpaili maailman huipulla vuosina 1978-1984.

Yagi voitti normaalimäen olympiahopeaa Lake Pladicissa 1980. Maailmancupissa hän ylsi kolme kertaa palkintokorokkeelle: ainoan voittonsa hän saavutti Sapporon suurmäen osakilpailussa 12. tammikuuta 1980, seuraavana päivänä hän sijoittui Sapporon toisessa kilpailussa toiseksi, ja maaliskuun 1980 lopulla hän oli Štrbské Pleson osakilpailussa kolmas. Maailmancupin kokonaiskilpailussa hän sijoittui neljänneksi kaudella 1979–1980.

## Lähteet
*
Omnitrix

**Omnitrix** on *[[Ben 10]]* -animaatiosarjassa keskeisessä osassa oleva ranneke, joka edustaa maapallon ulkopuolista teknologiaa antaen käyttäjälleen kyvyn muuttaa muotoaan useiksi erilaisiksi avaruusolennoiksi.

Rannekelloa muistuttava muukalaislaite saapui maahan meteoriitin mukana. Pian sen jälkeen sarjan päähenkilö, kymmenvuotias poika nimeltä Ben Tennyson, löysi rannekkeen metsästä. Benin kurkottaessa sitä kohti Omnitrix tarttui yhtäkkiä hänen ranteeseensa. Ranneke antaa Benille kyvyn muuntautua useiksi eri avaruusolennoiksi. Hän käyttää Omnitrixiä taistellessaan vihollisia vastaan ja joskus muuten vain tehdäkseen piloja muille ihmisille.

Omnitrixin kerrotaan toimivan siten, että olion DNA sitoutuu Benin DNA-rakenteeseen muuttaen hänet valitsemakseen olennoksi. Vaikutus kestää noin kymmenen minuuttia, minkä jälkeen Ben muuttuu takaisin ihmiseksi. Aikaraja on samalla myös turvajärjestelmä, joka estää muukalaisen DNA:ta valtaamasta rannekkeen käyttäjää. Omnitrixiä on erittäin vaikea poistaa käyttäjänsä ranteesta. Ranneke lähettää energiapurkauksen, jos joku ulkopuolinen yrittää irrottaa sitä.

Omnitrix ei kuitenkaan toimi aina Benin tahdon mukaisesti, joskus se saattaa esimerkiksi muuntaa Benin eri olennoksi kuin oli tarkoitus. Lisäksi se voi lakata toimimasta hankalissa tilanteissa tai sammua ennen aikojaan. Ongelmat johtuvat muun muassa Benin kokemattomuudesta laitteen käyttäjänä. Täydellisesti hallittuna Omnitrix on erittäin voimakas laite, jonka avulla on mahdollista muuntautua olennosta toiseksi hetkessä.

*[[Ben 10: Secret of the Omnitrix]]* -elokuvassa Omnitrixin alkuperä saa tarkemman selityksen. Laitteen kehittänyt Azmuth kertoo rakentaneensa sen, jotta maailmankaikkeuden erilaiset olennot ymmärtäisivät toisiaan paremmin kyetessään muuntautumaan toistensa kaltaisiksi. Azmuth kehitti laitteeseen itsetuhomekanismin siltä varalta, että se joutuisi sitä vääriin tarkoitusperiin käyttävän henkilön käsiin.

## Omnitrixin avaruusolennot
Alla on luettelo olennoista, joiksi Omnitrix-rannekkeen avulla on mahdollista muuntautua.

### Alien Force avaruusoliot
Alla on luettelo Omnitrix -rannekkeeseen varastoituneista olioista, jotka esiintyvät Ben 10: Alien Force animaatiosarjassa.

### Ultimatrixin avaruusoliot
Alla on Ultimate Omnitrixin eli Ultimatrixin avaruusolioita, jotka esiintyvät Ben 10: Ultimate Alien-sarjassa.

## Lähteet
Lumous murtuu

**Lumous murtuu: Uskonto luonnonilmiönä** () on filosofi Daniel C. Dennettin vuonna 2006 ilmestynyt kirja, jossa Dennett vaatii uskonnon luonnontieteellistä tutkimusta. Kirjan on julkaissut suomeksi vuonna 2007 Terra Cognita suomentajana Kimmo Pietiläinen.

Dennettin mielestä useimmat uskontojen kannattajat vastustavat jyrkästi jokaista, joka haluaa tutkia heidän käytäntöjään ja uskomuksiaan luonnontieteen menetelmillä, jotka ovat hänen mukaansa parhaat ihmisten käytössä olevat tiedonhankinnan välineet. Dennett väittää, että uskonnon perimmäisiä kysymyksiä ympäröivästä salamyhkäisyydestä, ”lumouksesta” on luovuttava, jotta uskonto ymmärrettäisiin nykyistä paremmin ja jotta näihin kysymyksiin saataisiin järkiperäinen vastaus. Dennett sanoo, että uskonto on liian tärkeä asia jätettäväksi luonnontieteellisen tarkastelun ulkopuolelle.

## Sisältö
Dennett aloittaa kirjansa totemalla, että hän on yhdysvaltalainen kirjailija ja että teos on suunnattu ensisijaisesti yhdysvaltalaiselle yleisölle. Hänen mukaansa monet kirjan esilukijat pitivät tätä seikkaa sekä ilmeisenä että häiritsevänä, kun taas harvat yhdysvaltalaiset lukijat edes huomasivat kyseisen painotuksen. Muihin teollisuusvaltioihin verrattuna Yhdysvalloissa on huomattavan paljon uskovaisia, ja Dennett halusi tavoittaa niin monta kansalaista kuin mahdollista, ei pelkästään yliopistomaailmasta.

## Käännös
Kirjan suomentaja Kimmo Pietiläinen sai uskontokriittisen kirjallisuuden suomentamisesta Vapaa-ajattelijain liiton Väinö Voipio –palkinnon vuonna 2007. Palkintoperusteluissa sanottiin Pietiläisen kääntäneen kirjallisuutta, jota valtio ei ole halunnut tukea käännösapurahoin. Hänen kääntämänsä kirjat *Lumous murtuu*, *[[Jumalharha]]* (Richard Dawkins), ja *[[Uskon loppu]]* (Sam Harris) ovat herättäneet paljon keskustelua.

## Lähteet

## Aiheesta muualla
* Jussi K. Niemelä: Uskonto vihdoinkin luonnontieteen hampaissa. Vapaa ajattelija 1/2007.
* 
* Tommi Sarlin: Jos usko onkin vain humpuukia. Uskontotieteilijä Ilkka Pyysiäisen haastattelu. Kirkko & kaupunki 20.8.2007.
* Kimmo Ketola: Usko pahan alkujuurena. Uskonnontutkija 2/2007. 
* Ilkka Pyysiäinen: Epäilyksen varjo. Tieteessä tapahtuu 2/2007. (PDF)
* Putte Wilhelmsson: Eliitin väittelyä rahvaan jumalista . Tieteessä tapahtuu 3.6.2007.
Al Pitrelli

**Al Pitrelli** (s. 29. syyskuuta 1962 New York) on yhdysvaltalainen kitaristi. Hän oli thrash metal -yhtye Megadethin kitaristi vuosina 2000–2002.

Pitrelli palkattiin Megadethiin kesken *[[Risk (albumi)|Risk]]*-albumin kiertueen, ja hän oli mukana äänittämässä kappaleita ”Kill the King” ja ”Dread and the Fugitive Mind” levylle *[[Capitol Punishment: The Megadeth Years]]*. Vuonna 2001 Pitrelli oli mukana äänittämässä albumia *[[The World Needs a Hero]]*. Levyn kiertueen jälkeen Megadeth jäi tauolle kitaristi Dave Mustainen saatua hermovaurion käteensä. Pitrelli ei enää jatkanut Megadethissä sen jatkaessa 2004.

Megadethin lisäksi Pitrelli on soittanut muun muassa Trans-Siberian Orchestrassa, Alice Cooperin yhtyeessä, Savatagessa ja Blue Öyster Cultissa.

## Diskografia
### [[Danger Danger]]
* *Rare Cuts* (2003)

### Hotshot
* *The Bomb* (2005)

### [[Alice Cooper]]
* *Trashes the World* (DVD, 1990)
* *[[Classicks]]* (1995)

### Asia
* *Aqua* (1992)
* *Aria* (1994)

### Place Called Rage
* *Place Called Rage* (1995)

### Coven, Pitrelli, Reilly (CPR)
* *CPR* (1992)

### [[Megadeth]]
* *[[Capitol Punishment: The Megadeth Years]]* (2000)
* *[[The World Needs a Hero]]* (2001)
* *[[Behind the Music]]* (DVD, 2001)
* *[[Rude Awakening (Megadethin albumi)|Rude Awakening]]* (2002)
* *[[Still Alive... and Well?]]* (2002)
* *[[Greatest Hits: Back to the Start]]* (2005)
* ** (2008)

### Morning Wood
* *Morningwood* (1994)

### O'2L
* *O'2L*
* *Doyle's Brunch*
* *Eat a Pickle*

### [[Savatage]]
* *Dead Winter Dead* (1995)
* *The Wake of Magellan* (1998)
* *Poets and Madmen* (2001)

### [[Trans-Siberian Orchestra]]
* *Christmas Eve and Other Stories* (1996)
* *The Christmas Attic* (1998)
* *The Ghosts Of Christmas Eve* (DVD, 2000)
* *Beethoven's Last Night* (2000)
* *The Lost Christmas Eve* (2004)
* *Night Castle* (2009)

### Widowmaker
* *Blood and Bullets* (1992)
* *Stand by for Pain* (1994)

### Vertex
* *Vertex* (1996)

### Guitar Battle
* *Guitar Battle* (1998)
Caserta

**Caserta** on kaupunki Italiassa Campanian alueella Napolin pohjoispuolella. Se on Casertan maakunnan pääkaupunki. Kaupungissa on noin 75&nbsp;000 asukasta. 

Caserta sijaitsee Napolista Foggiaan ja Roomaan kulkevan pääradan varrella.

Italian yhdistymiseen liittyvä Volturnon taistelu (1860), jossa kansallismielinen johtaja Giuseppe Garibaldi voitti napolilaiset joukot, käytiin Casertan ympäristössä. Toisessa maailmansodassa kuninkaallinen palatsi toimi jonkin aikaa liittoutuneiden komentokeskuksena, ja Saksan armeijan antautuminen Italiassa allekirjoitettiin siellä 29. huhtikuuta 1945.

Casertan palatsi on Unescon maailmanperintökohde.

## Lähteet

## Aiheesta muualla
*Kaupungin kotisivut
Jelena Jelesina

**Jelena Jelesina** (s. 4. huhtikuuta 1970 Tšeljabinsk, Neuvostoliitto) on venäläinen korkeushyppääjä, joka voitti olympiakultaa ja saavutti useita muita arvokisamitaleja.

Jelesina voitti 1987 pronssia nuorten EM-kisoissa. Seuraavana vuonna hän voitti hopeaa Sudburyn nuorten MM-kisoissa tuloksella 196 ja 1989 nuorten EM-kultaa. Vuonna 1990 hän voitti Hyvän tahdon kisat ja EM-pronssia Splitin EM-kisoissa. Tokion MM-kisoissa 1991 hän voitti MM-hopeaa tuloksella 198. Jelesina voitti EM-pronssia sisäratojen EM-kisoissa vuosina 1992 sekä 1998. Vuonna 1999 hän voitti hopeaa Sevillan MM-kisoissa ja sijoittui myöhemmin samana vuonna GP-finaalissa neljänneksi.

Jelesina voitti Sydneyn olympialaisissa 2000 olympiakultaa tuloksella 201. Seuraavana vuonna hän karsiutui Edmontonin MM-kisoissa. Vuonna 2003 hän voitti Venäjän sisäratojen mestaruuden. Myöhemmin samana vuonna hän voitti MM-hopeaa Birminghamin sisäratojen MM-kisoissa ja hyppäsi  seitsemänneksi tuloksella 1,88.

## Ennätykset
* Korkeushyppy: 202 (1990)

## Lähteet
*
Emelie Öhrstig

**Emelie Öhrstig** (s. 27. helmikuuta 1978 Borås) on entinen ruotsalainen maastohiihtäjä sekä maantie- ja maastopyöräilijä. Hän lopetti uransa elokuussa 2006.

Öhrstig voitti perinteisellä hiihtotavalla käydyn sprinttikilpailun maailmanmestaruuden Oberstdorfissa 2005 ennen maannaistaan Lina Anderssonia. Hän oli lisäksi Anna Dahlbergin kanssa pariviestissä  yhdeksäs. Val di Fiemmen MM-kisoissa 2003 hän oli sprintissä 21. ja Torinon olympialaisissa sijalla 22.

Maailmancupin henkilökohtaisissa sprinteissä Öhrstig sijoittui parhaimmillaan neljänneksi Asiagossa joulukuussa 2004 ja Borlängessä maaliskuussa 2006. Parisprintissä hän oli Dahlbergin kanssa toinen Pragelatossa tammikuussa 2005. Kausilla 2004–2005 ja 2005–2006 hän sijoittui sprintticupin loppupisteissä yhdeksänneksi. Lisäksi hän voitti Ruotsin mestaruuden sprintissä ja 15 kilometrillä 2005.

Öhrstig saavutti hopeaa sekä junioreiden maastopyöräilyn EM-kilpailuissa 1995 että junioreiden MM-kisoissa 1996. Lisäksi hän voitti niin maasto- kuin maantiepyöräilynkin Pohjoismaiden mestaruuden vuonna 1999. 

## Lähteet
*
*Virallinen sivusto
Néelin lämpötila

**Néelin lämpötila** (*T*N) on kullekin antiferromagneettiselle aineelle ominainen lämpötila, jossa kyseinen aine muuttuu paramagneettiseksi. Néelin lämpötilassa aineen magneettinen järjestys katoaa. Esimerkiksi antiferromagneettiselle mangaani(II)fluoridille (MnF2) Néelin lämpötila on 67&nbsp;K, jota ylemmissä lämpötiloissa se käyttäytyy paramagneettisen aineen tavoin.

Lämpötila on nimetty Louis Néelin mukaan, joka sai Nobelin fysiikanpalkinnon vuonna 1970 antiferromagnetismia ja ferrimagnetismia käsittelevistä tutkimuksistaan.

Néelin lämpötila on verrattavissa Curien lämpötilaan (*T*C), jossa vastaavasti ferromagneettinen aine muuttuu paramagneettiseksi.

## Lähteet
Flandersin perhe

**Flandersin perhe** on kuvitteellinen perhe animaatiosarjassa *[[Simpsonit]]*. Flandersit ovat innokkaita kristittyjä ja asuvat Simpsonin perheen naapurissa Springfieldin Evergreen Terracella. Flandersin perheeseen kuuluvat perheen isä Ned Flanders, hänen edesmennyt vaimonsa Maude sekä heidän lapsensa Rod ja Todd Flanders. Flandersien perheyritys on Springfieldin ostoskeskuksessa toimiva vasenkätisten tuotteita myyvä Vasuri-niminen kauppa (*Leftorium*). Perhe on uskovainen, ja erityisesti Ned menee uskossaan usein äärimmäisyyksiin.

## Perhe
*Ned Flanders, isä (ääninäyttelijä Harry Shearer)
*Maude Flanders, äiti (kuollut 11. tuotantokaudella, ääninäyttelijä Maggie Roswell)
*Rod Flanders, vanhin lapsi (ääninäyttelijä Pamela Hayden)
*Todd Flanders, nuorin lapsi (ääninäyttelijä Nancy Cartwright)
*Edna Krabappel, Nedin toinen vaimo (kuollut 25. tuotantokaudella, ääninäyttelijä Marcia Wallace)
*Mona/Capri Flanders, Nedin taiteilijaäiti (ääninäyttelijä Pamela Hayden) 
*Ned Flanders Sr., Nedin taiteilijaisä (ääninäyttelijä Harry Shearer)
*Flandersin isoäiti (oletettavasti kuollut ennen sarjan nykyhetkeä, ääninäyttelijä Yeardley Smith)

Suuri joukko Flandersin suvun jäseniä eri puolilta maailmaa nähtiin 7. tuotantokauden jaksossa ”Lempilammas”, kun Ned järjesti pihallaan sukukokouksen.
Solisvaltimo

**Solisvaltimo** () on parillinen valtimo, joka vie verta eturaajaan, niskaan ja rintaonteloon. Ihmisellä, lihansyöjillä ja sialla vasen solisvaltimo () lähtee suoraan aortankaaresta, mutta oikea solisvaltimo () lähtee aortankaaresta haarautuvasta käden ja pään valtimorungosta. Märehtijöillä ja hevosella vasen solisvaltimo lähtee myös käden ja pään valtimorungosta. Kainalon alueella solisvaltimon nimeksi muuttuu kainalovaltimo.

Aikuisella ihmisellä vasen solisvaltimo on keskimäärin 9&nbsp;cm pitkä ja oikea 6&nbsp;cm pitkä.

Osalla ihmisistä esiintyy anatominen variaatio, jossa myös vasen solisvaltimo lähtee suoraan aortankaaresta, eikä pään ja käden valtimorungosta.

## Solisvaltimon haarat
* Kylkiluun ja kaulan valtimorunko ()
** Ylin kylkivälivaltimo ()
** Lavantausvaltimo ()
** Syvä kaulavaltimo () (hevosella ja märehtijöillä syvä kaulavaltimo lähtee suoraan solisvaltimosta)
* Nikamavaltimo ()
* Pinnallinen kaulavaltimo ()
* Rintakehän sisävaltimo ()

## Lähteet
Oscar Wergeland

**Oscar Wergeland** -nimisiä henkilöitä ovat olleet:

* Joseph Frantz Oscar Wergeland (1815–1895), norjalainen kenraali
* Oscar Arnold Wergeland (1844–1910), norjalainen taidemaalari.
Jacques Becker

**Jacques Becker** (1906–1960) oli ranskalainen elokuvaohjaaja ja käsikirjoittaja. Hän tutustui nuorena klassikko-ohjaaja Jean Renoiriin ja työskenteli 1930-luvulla tämän assistenttina. Beckerin omissa ohjauksissa on selviä vaikutteita Renoirilta.

## Filmografia
* Goupi Mains Rouges (1942) realistinen elokuva maaseudulta miehitysaikana
* Hääpuku (Falbalas, 1945) miehitysajan muotimaailmaa 
* Pariisi, ah Pariisi! (Antoine et Antoinette) 1946 
* Suurkaupungin sävel (1949) sodanjälkeinen Pariisi 
* Vastanaineet (1951) kepeä komedia
* Rakastajatar (1952) belle epoquen alamaailmaa
* Hirsipuukatu (1953) sovinnainen tarina syrjähypystä
* Älkää koskeko (1954) rikoselokuva
* Ali Baba ja 40 rosvoa (1954) komedia, pääosassa Fernandel
* Elin päivästä päivään (1957) Modiglianin elämää
* Tunneli (1960) dokumentaarinen vankilakuvaus

## Lähteet
*

## Aiheesta muualla
*
*
## Kirjallisuutta
* Laurinen, Sampsa & Eisenschitz, Bernard: ”Wanted : Jacques Becker (1906-1960) ohjaajan tuntomerkit”. *Filmihullu* 4/2015.
Celebrity Deathmatch

**Celebrity Deathmatch** on yhdysvaltalainen vaha-animaatiosarja, jossa julkisuuden henkilöiden vaha-animaatioversiot taistelevat toisiaan vastaan kuolemasta. Sarjan loi Eric Fogel, ja sitä esitettiin 75 jaksoa Music Televisionilla 14. toukokuuta 1998 – 20. lokakuuta 2002, minkä jälkeen sarja jatkui uudistettuna MTV2-kanavalla vuosina 2006–2007. MTV2 ilmoitti huhtikuussa 2015, että sarja saa jatkoa.

Sarjaa juontavat Johnny Gomez -ja Nick Diamond -nimiset henkilöt. Sarjan alkuaikoina Stone Cold Steve Austin esiintyi omalla äänellään kommentaattorina. Muita sarjassa esiintyneitä hahmoja ovat Mills Lane, Debbie Matonopoulos, Stacey Cornbred ja Tally Wong.

## Aiheesta muualla
* Sarjan viralliset Internet-sivut
Kastellin kirkko

**Kastellin kirkko** on Oulun Karjasillan seurakunnan kirkko Kajaanintien varressa Oulunsuun kaupunginosassa. Kirkkorakennuksen on suunnitellut arkkitehti Veijo Kerola. Rakennus on valmistunut vuonna 1962. Kirkko on aiemmin tunnettu myös nimellä **Oulunsuun kirkko**.

Kirkkosalia koristavat lasimaalaukset ovat taiteilija Unto Pusan käsialaa. Alttaritauluna on Pusan 78 neliömetrin suuruinen lasimaalaus *Vasten valoa*. Kirkkohopeat on suunnitellut Tapio Wirkkala. Kastemalja, kirkkotekstiilit ja huonekalut ovat Veijo Kerolan suunnittelemia.

## Lähteet

## Aiheesta muualla

* Kastellin kirkko